projecte-aina/catalan_government_crawling huggingface dataset:
El proper dia 30 de juliol de 2020 es publicaran nous formularis de les següents instal·lacions:
La principal novetat és que NO serà necessari adjuntar l'annex de dades específiques ja que, la informació sobre dades tècniques que contenia aquest annex, s'ha inclòs en el formulari de la sol·licitud.
La Declaració responsable, signada pel titular o el seu representant, serà l'únic document que s'adjuntarà a la sol·licitud.
En el moment d'enviar a tramitar els formularis caldrà identificar-se amb un certificat de persona física o de persona jurídica o amb el sistema idCATMòbil.
Aquesta identificació genera a la seva vegada una signatura electrònica totalment vàlida, però que no es veu incrustada en el formulari.
No serà necessari presentar l'acusament de rebuda signat "manuscritament".
S'elimina també la carta de pagament de l'acusament de rebuda.
El pagament serà online i es podrà fer a través l'enllaç de la pàgina que surt al moment d'enviar a tramitar l'expedient o bé mitjançant l'opció de Estat de les meves gestions a Canal Empresa indicant l'identificador ID i el NIF de la persona sol·licitant o del representant, o de l'intermediari, que consti al formulari.
Aprofitem per recordar-vos que per garantir que esteu fent servir la darrera versió dels formularis en el moment de la tramitació, cal que cada vegada que els hagueu d'utilitzar us els descarregueu.
Com es tracta d'un canvi de formularis, les versions anteriors només es podran enviar fins el dia 29 de juliol.
A partir d'aquesta data si els envieu us donarà un error.
A partir del 8 d'octubre la tramitació de l'habilitació dels Hotels, Apartaments Turístics, Turisme Rural i Càmpings (i la posterior inscripció al Registre de Turisme de Catalunya) s'iniciarà des del portal de la Finestreta Única Empresarial (FUE), Canal Empresa.
Per tant, no us heu de dirigir ni presencialment ni telemàticament al vostre ajuntament per a presentar aquest tràmit.
Un cop l'ajuntament hagi confirmat les dades definitives de l'habilitació (altes, modificacions i baixes) a la Generalitat, l'Oficina de Gestió Empresarial, farà la inscripció al Registre de Turisme i ho comunicarà a l'ajuntament i al titular de l'activitat.
Totes les comunicacions seran electròniques i per a enviar la documentació el titular haurà de disposar de certificat digital de persona física, física vinculada o jurídica, segons el cas.
En el cas de persona física també s'accepta la identificació digital amb IDcat Mòbil.
A les fitxes de tràmit trobareu la informació dels requisits i documents que s'han d'enviar segons el cas i el tipus d'allotjament.
En el cas de càmpings de més de 1.500 unitats d'acampada, subjectes a autorització ambiental, les altes i les modificacions s'han de presentar davant l'OGAU corresponent.
En aquesta pàgina trobareu el contacte de les OGAU.
Actualment no es poden descarregar formularis d'aquests tràmits ni enviar-los.
La previsió de re inici del servei és el 8 d'octubre a les 8:00h.
Tipus de control administratiu que exerceix l'administració local i la Generalitat.
Una vegada heu planificat el vostre projecte empresarial, i abans de portar-lo a la pràctica, heu de decidir alguns aspectes relacionats amb la seva ubicació, les gestions relacionades amb el subministrament d'aigua i electricitat, així com els tràmits per a gestionar les llicències d'obres i tot allò relacionat amb les obres i instal·lacions, i la prevenció d'incendis que us afecten.
En aquest quadre podeu veure quines normatives afecten als establiments comercials, tant minoristes com majoristes i els que s'estableixen fora de la trama urbana consolidada.
Ubicació local i llicència d'obres
En el procés d'escollir la ubicació d'un local comercial s'han de tenir en compte aspectes relacionats amb els contractes de lloguer, amb els residus que generarà la vostra empresa, les llicències d'obres i la normativa sobre accessibilitat i prevenció d'incendis.
Trobareu aquesta informació a l'apartat Escollir la ubicació i el local.
Si es fan obres per adequar l'establiment, s'ha de sol·licitar la llicència municipal d'obres.
Hi ha llicències per obres menors o mitjanes, segons el cas.
Si la remodelació només afecta l'interior del local, la llicència d'obres no és necessària i només cal fer-ne un comunicat.
Eina de cerca que us informa dels tràmits que heu de fer d'acord amb la vostra activitat, a partir d'un seguit de preguntes.
La taula integra el contingut de les lleis de Simplificació, d'Incendis, la de Control ambiental de les activitats (LPCA) i la d'Espectacles i associa a cada activitat el règim d'intervenció que li correspon.
Mentre que el quadre ofereix els enllaços als documents relacionats amb la implantació de cada activitat econòmica.
Taula de classificació de la Llei de Simplificació + Incendis + LPCA + Espectacles
La Taula de classificació serveix per a identificar els tràmits associats a la implantació d'activitats econòmiques.
Es tracta d'una guia � que aglutina totes les activitats empresarials regulades en una classificació que determina el règim de tramitació al qual estan subjectes.
La classificació de les activitats empresarials de la taula està determinada per la normativa catalana.
Quadre orientatiu obertura establiments comercials: Llei simplificació + incendis + sectorial comerç
Quadres orientatius per a establiments comercials.
En aquest cas, integra allò recollit en les lleis de simplificació, d'incendis i sectorial de comerç.
· Informació sobre la Llei de simplificació.
Llei 16/2015, del 21 de juliol, de simplificació de l'activitat administrativa de l'Administració de la Generalitat i dels governs locals de Catalunya i d'impuls de l'activitat econòmica.
· Recursos: guies amb orientacions i taules associats amb la Llei de Simplificació amb la integració dels diferents tràmits sectorials i municipals que afecten a les activitats econòmiques, adreçats principalment, a les administracions locals com a principals interlocutors amb l'empresariat.
La cerimònia ha tingut lloc avui a l'Escola d'Administració Pública de Catalunya durant l'acte de cloenda d'una jornada tècnica sobre la FUE.
El conseller Jordi Baiget ha distingit els 19 ajuntaments pioners en implantar-la al seu municipi.
El conseller d'Empresa i Coneixement ha lliurat un obsequi de reconeixement als 19 ajuntaments pioners que van implantar la Finestreta Única Empresarial (FUE) abans que la Llei 16/2015, de Simplificació establís l'obligació de l'adhesió.
Els ajuntaments que han rebut aquest reconeixement són Viladecans, Esplugues de Llobregat, Sant Andreu de la Barca, Santa Perpètua de Mogoda, Castellar del Vallès, Manlleu, Castellbisbal, Matadepera, Sant Feliu de Codines i Carme (Barcelona), Camarasa, Montgai, Vilaller, Preixens, Ivars de Noguera, Alcarràs i Foradada (Lleida) i Sarrià de Ter i Riudarenes (Girona).
Cal destacar especialment el paper dels municipis de Castellar del Vallès i Castellbisbal, que són els dos ajuntaments pilot amb els que s'ha testat el funcionament del model i de totes les novetats i millores que s'hi han anat incorporant al llarg dels anys.
L'acte de lliurament del reconeixement s'ha fet en el marc de la jornada tècnica ' Jornada sobre la Finestreta Única Empresarial.
Ara obrir és més fàcil, ho sabies? ', destinada a tractar els aspectes més rellevants de la tramitació electrònica vinculada als serveis de la Finestreta Única Empresarial (FUE).
La FUE i el seu portal electrònic, Canal Empresa, són dos pilars clau en el procés de simplificació administrativa impulsada pel Govern a través de la Llei 16/2015.
· Aprofundiment en el canvi de model de la relació entre les empreses i l'Administració.
· Consolidació i increment del catàleg de tràmits, així com la incorporació d'ajuts i subvencions.
· Implantació de l'eina al 100% del món local i difusió del nou model de relació entre empreses i administració.
La Finestreta Única Empresarial (FUE) ja està implantada en el 96% dels municipis del país (905).
Properament 15 municipis més disposaran del servei.
D'aquesta manera, la FUE cobrirà el 76% de la població.
D'entre els 27 ajuntaments pendents d'adhesió hi ha Barcelona, que porta a terme un treball d'especial complexitat, ja que té 1,6 milions d'habitants i és el consistori més gran de Catalunya en població i en activitat econòmica.
Sense comptar Barcelona, la població del país que encara no pot gaudir de la FUE és d'unes 150.000 persones.
D'altra banda, a través del portal Canal Empresa, la FUE permet gestionar 524 tràmits relacionats amb l'activitat econòmica, un 40% dels quals es poden fer íntegrament pel canal electrònic.
A més a més, cal destacar que la implantació de la FUE ha contribuït a invertir les preferències de les empreses pel que fa a tramitació electrònica.
Mentre el 2014 es gestionava un 37% dels expedients per via electrònica i un 63% presencialment, el 2016 s'ha invertit la tendència i la gestió electrònica dels expedients representa el 72% del total.
Sempre heu de fer els tràmits amb la darrera versió dels formularis.
El dia 8 de maig canvia el formulari genèric de presentació de la declaració responsable per a instal·lacions.
Per això, si teniu expedients pendents de tramitar amb els formularis genèrics de sol·licitud antics cal que els gestioneu abans del 8 de maig.
A partir d'aquesta data només podreu fer els tràmits amb els formularis genèrics de sol·licitud actualitzats que apareixen en la fitxa del tràmit corresponent.
Però no canvien la resta de documents que s'annexen al formulari genèric.
És a dir, no canvien el formulari de declaració responsable per a la posada en servei, la modificació, el canvi de titular o la baixa d'una instal·lació de seguretat industrial, així com la resta de formularis que s'annexen al formulari genèric de presentació de la declaració responsable de les instal·lacions.
El canvi de formulari coincideix amb l' increment del 4% de les taxes dels tràmits de presentació de declaració responsable de les instal·lacions, d'acord amb allò que estableix la Llei 5/2017, del 28 de març, de mesures fiscals, administratives, financeres i del sector públic.
La Finestreta Única Empresarial (FUE), el punt de referència únic dels empresaris, emprenedors i intermediaris en la seva relació amb l'Administració serà present a l'estand que el Departament d'Empresa i Coneixement ha instal·lat al BIZBARCELONA, que se celebra el 31 de maig i l'1 de juny a la Fira de Barcelona.
La Finestreta Única Empresarial (FUE) ofereix atenció presencial a les Oficines de Gestió Empresarial (OGE) i als ajuntaments adherits (96% del territori).
També ofereix en línia a través de Canal Empresa, el portal web des d'on els professionals i empreses poden fer totes les gestions necessàries per a desenvolupar la seva activitat, amb independència de l'Administració responsable del tràmit corresponent.
D'ençà de l'inici del Pla de la Finestreta Única Empresarial l'any 2011, la FUE ha anat ampliant el seu catàleg de tràmits, passant dels 145 inicials a gestionar-ne actualment 524:
Des que es va posar en funcionament, a mitjan 2013, s'han fet a través de Canal Empresa més d'un milió de tràmits d'activitats.
Consulteu el programa de conferències i activitats del BizBarcelona 2017.
La FUE us ofereix la Cerca guiada de tràmits, una eina gratuïta en línia que informa dels tràmits que cal fer segons l'activitat econòmica que es vol iniciar i l'ajuntament on es vol iniciar.
El quadre ofereix tota la informació sobre els documents i tràmits relacionats amb l'inici de l'activitat econòmica dels establiments comercials i el canvi de titularitat dels comerços.
S'ha actualitzat el quadre orientatiu per a establiments comercials i s'han afegit aclariments sobre la modalitat d'inici d'activitat.
A més a més, s'hi ha introduït la nova modalitat de canvi de titular, tenint present la ubicació i la superfície de l'activitat comercial de cada cas.
Aquests canvis s'han fet arran de la modificació de la tramitació i règims d'intervenció dels equipaments comercials, introduïda per l'entrada en vigor de la Llei 5/2017, del 28 de març, de mesures fiscals, administratives, financeres i del sector públic i de creació i regulació dels impostos sobre grans establiments comercials, sobre estades en establiments turístics, sobre elements radiotòxics, sobre begudes ensucrades envasades i sobre emissions de diòxid de carboni.
Quadres orientatius per a establiments comercials
S'ha actualizat i s'han afegit aclariments sobre la modalitat d'inici d'activitat recollida en el document.
A més a més, s'hi ha introduït la nova modalitat de canvi de titular, tenint present la ubicació i la superfície de l'activitat comercial que estiguem tractant.
Aquests canvis s'han fet arran de la modificació de la tramitació i règims d'intervenció dels equipaments comercials, introduïda per l'entrada en vigor de la Llei 5/2017, del 28 de març, de mesures fiscals, administratives, financeres i del sector públic i de creació i regulació dels impostos sobre grans establiments comercials, sobre estades en establiments turístics, sobre elements radiotòxics, sobre begudes ensucrades envasades i sobre emissions de diòxid de carboni.
Quadres orientatius per a establiments comercials
La fira és una manifestació comercial que disposa de diverses accepcions, depenent de si es tracta d'un esdeveniment especialitzat, del seu abast geogràfic, i dels destinataris dels serveis i els productes que s'hi mostren:
A continuació, us exposem alguns dels avantatges dels quals gaudeixen les empreses que participen en fires i exposicions:
Si busqueu un recinte capaç d'atendre totes les vostres necessitats per organitzar una fira o un congrés aquí trobareu la informació detallada de cadascun dels recintes existents a Catalunya.
La informació està indexada per poblacions, i cada recinte disposa d'una fitxa amb indicació dels serveis dels quals disposa, localització, metratge, entitat gestora, dades de contacte, fotografies i plànols.
Si voleu donar a conèixer els productes de la vostra empresa o bé esteu interessats en adquirir-ne de nous cal que conegueu l'activitat firal a Catalunya.
A través del cercador de fires trobareu les dates de celebració de les activitats i les dades de contacte dels organitzadors, perquè pugueu programar la vostra visita.
Abans de realitzar cap activitat firal, ho heu de comunicar a l'Administració.
La normativa classifica les activitats firals en dos grups, tot i que la classificació de les activitats firals en fires i fires mercat no comporta cap reserva exclusiva de nom ni obliga a l'adopció d'aquest nom en la denominació de l'activitat firal
Pel que fa a la realització de fires mercat, si tenen lloc en espais que no formen part del domini públic, cal que el titular ho comuniqui prèviament a l'ajuntament del municipi on ha de tenir lloc la fira.
D'altra banda, si la fira mercat es realitza en espais que formen part del domini públic, cal l'autorització de l'ajuntament.
Els organitzadors firals han d'oferir diversos serveis a les empreses expositores, els més importants dels quals són els següents:
El desenvolupament i la implementació correcte d'aquests serveis requereix que els organitzadors tinguin un coneixement profund dels sectors en els països d'origen i de destí de l'intercanvi comercial.
En aquest sentit, han de disposar d'oficines exteriors, de serveis de màrqueting o d'acords amb analistes dels països de destí.
Les empreses que porten a terme alguna de les activitats incloses al repertori d'oficis d'artesania alimentària han de sol·licitar la qualificació d'empresa artesanal alimentària.
Els oficis regulats d'artesania alimentària es divideixen en dos grups:
Vinculats al lloc de treball: elaboradors de melmelades i conserves de fruites, formatges i matons.
Vinculats al lloc de venda: cansaladeria i xarcuteria, pastisseria, forn de pa, torrefactor de cafè, xurrer.
D'altra banda, les persones responsables de les empreses artesanals han de disposar del carnet d'artesà alimentari.
A Catalunya les activitats artesanals no alimentàries estan recollides en el Repertori d'oficis artesans.
Aquest document recull l'artesania artística o de creació, la de producció de béns de consum no alimentaris i l'artesania de serveis.
Els professionals d'aquest sector poden obtenir el reconeixement com a artesans mitjançant l'obtenció de carnets professionals:
Els artesans amb un dilatada experiència professional que han combinat el mestratge i transmissió del seu saber amb la producció de qualitat al llarg del temps, poden optar a l'obtenció del Diploma de Mestre Artesà, que reconeix l'excepcionalitat de la seva trajectòria i del seu saber fer.
Formació Professional de Segon Grau (FP2)
*Instal·lador-mantenidor elèctric
Instal·lacions elèctriques i automàtiques
Equips i instal·lacions electrotècniques
Formació Professional Segon Grau (FP2)
Instal·lacions i línies elèctriques
Sistemes electrotècnics i automatitzats
Muntatge i manteniment d'instal·lacions elèctriques de baixa tensió
Indústries de fabricació d'equips electromecànics
Manteniment dels sistemes elèctrics i electrònics de vehicles
Electricista/electrònic de vehicles
Les titulacions i certificacions que habiliten pel desenvolupament professional en l'àmbit de la Seguretat Industrial dels diferents reglaments, s'indiquen a les taules següents.
Per sol·licitar l'examen o reconeixement, el duplicat del certificat o l'ampliació de branques.
Instruccions per facilitar la consulta de les taules de titulacions i certificacions:
NOTA: Si no hi és, no hi ha competència professional a l'esmentat reglament.
Respecte al reglament d'ITE (instal·lacions tèrmiques en edificis), tant si tinc l'accés directe com si no el tinc, hauré d'adreçar-me a l'OGE (oficina de gestió empresarial) perquè prèvia presentació de la meva titulació i, si cal, la superació de l'examen, m'expedeixin el carnet corresponent.
Cursos subtitutius de la titulació exigida pel Decret 298/1993 de 15.12.93.
Apirants amb FP1, BUP, oficialia insdustrial, formació ocupacional o carta artesana
35 teòriques + 30 pràctiques (1)
Aspirants sense cap titulació acadèmica
Hauran de cursar un programa de garantia social desenvolupat en un centre de formació professional autoritzat i, posteriorment hauran de fer un curs de 90 hores
Aspirants amb més de 10 anys d'experiència en automoció (4)
Amb 2 cursos realitzats els últims 10 anys
Amb 4 cursos de reciclatge constant durant 4 anys (2)
Aspirants que disposen de certificat de responsable tècnic TRA dels serveis d'automòbils, o que ja són responsables tècnics, per a una branca concreta, i que volen ampliar branques d'activitat
Formació Professional Primer Grau (FP1)
* Mòduls professionals nivell 2
Els tallers de reparació en els quals s'efectuen operacions de manteniment i reparació de vehicles automòbils i dels seus equips i components s'han d'inscriure al Registre d'Agents de la Seguretat Industrial de Catalunya (RASIC).
S'hi inclouen els tallers de manteniment exclusius per a vehicles de la pròpia empresa (flotes) i que no donen servei a tercers.
Els tallers de reparació de vehicles automòbils i dels seus equips i components legalment classificats han de mostrar, en la façana de l'edifici o en un lloc visible des de l'exterior, el distintiu que li correspongui d'acord amb el model establert per la normativa vigent.
I han de complir amb els requisits específics que fan referència a l'establiment de taller de reparació de vehicles.
Es recomana fer una cerca guiada de tràmits abans d'iniciar cap tràmit.
Els tallers de reparació d'automòbils i dels seus equips i components per poder actuar en el territori de Catalunya, han de complir els requisits següents:
Taula d'actualització dels imports de les pòlisses de responsabilitat civil per a tallers de reparació de vehicles segons l'índex de preus al consum (IPC).
Entitats i tallers autoritzats per a la instal·lació i
comprovació del funcionament de dispositius de limitació de velocitat de vehicles
Centres tècnics autoritzats per a la instal·lació,
verificació, control i inspecció de tacògrafs digitals
Els tallers de reparació de vehicles es classifiquen en:
Els tallers de reparació d'automòbils i dels seus equips i components tenen encomanades les funcions següents:
Idigital és l'estratègia del Govern per la generació d'un pol d'innovació digital a Catalunya per fomentar el creixement econòmic, la competitivitat empresarial i l'ocupació de qualitat.
Un dels principals objectius del país és reactivar la nostra economia per generar riquesa i llocs de treball.
En aquest context les tecnologies de la informació i la comunicació (TIC) han de ser una punta de llança que doni un impuls als diferents àmbits de la societat per fer-la més productiva, dinamitzar la generació d'ocupació i aconseguir que el sector TIC sigui un motor de creixement econòmic pel país.
Idigital ofereix projectes específics per a les pimes i els autònoms, per a les empreses TIC, per a la ciutadania, a més de la projecció internacional a través del projecte Mobile World Capital.
També ofereix un servei d'assessorament que ofereix un coneixement expert relacionat amb els diferents instruments i recursos existents a disposició de les empreses per ser més competitives i accelerar el seu procés de creixement i expansió internacional
Finalment, idigital disposa d'un inventari de guies d'introducció al comerç electrònic i per ajudar les empreses a incorporar les TIC i el comerç electrònic.
Totes les pimes i micropimes poden sol·licitar el servei especialitzat d'orientació del programa idigital de la Generalitat.
Aquest servei consisteix en l'assessorament directe d'un expert en orientació tecnològica homologat per la Generalitat, que analitzarà de manera neutral i personalitzada les necessitats de l'empresa i oferirà una diagnosi i una proposta de recomanacions per la millorar la seva competitivitat en els àmbits següents:
Diverses institucions i empreses han editat guies pràctiques que ofereixen indicacions, consells i reculls de casos d'èxit d'empreses que han apostat per les noves tecnologies i el comerç electrònic.
En aquestes publicacions descobrireu noves possibilitats per al vostre negoci en els àmbits dels processos de producció i organització, i hi trobareu resposta a qüestions diverses: registrar un domini, la importància de construir un web propi, com us podeu donar a conèixer a internet, com decidir la modalitat de pagament en línia, o com dissenyar la vostra botiga en línia.